ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
విడాకులు తీసుకున్న కుమార్తె కుటుంబ పింఛను పొందేలా నిబంధనల సరళీకరణ: డా.జితేంద్ర సింగ్
విడాకులు తీసుకున్న కుమార్తె కుటుంబ పింఛను పొందేలా నిబంధనలను సడలించారు. ఒకవేళ సదరు కుమార్తెకు విడాకుల మంజూరు పూర్తికాకున్నా, విడాకుల కోసం ఆమె న్యాయస్థానానికి అర్జీ పెట్టుకుని ఉన్నా కుటుంబ పింఛను పొందేందుకు అర్హురాలే. న్యాయస్థానానికి అర్జీ పెట్టుకునే సమయానికి, ఉద్యోగి లేదా పింఛనుదారైన ఆమె తల్లి లేదా తండ్రి బతికివుంటేనే కుటుంబ పింఛనుకు అర్హురాలు.
పింఛన్లు, పింఛనుదారుల సంక్షేమ విభాగం తీసుకొచ్చిన ముఖ్యమైన సంస్కరణల గురించి వివరిస్తూ, కేంద్ర సిబ్బంది, ప్రజా ఫిర్యాదులు, పింఛన్ల శాఖ మంత్రి  డా.జితేంద్ర సింగ్ ఈ విషయాన్ని వెల్లడించారు. ఉద్యోగి లేదా పింఛనుదారైన తల్లి లేదా తండ్రి బతికువున్న సమయంలో విడాకుల ప్రక్రియ పూర్తయితేనే, ఆ కుమార్తెకు కుటుంబ పింఛను వర్తించేలా గత నిబంధనలు ఉన్నాయని చెప్పారు. విడాకులు పొందిన కుమార్తెల జీవన సౌలభ్యాన్ని కొత్త నిబంధన పెంచడమేగాక, వారు గౌరవనీయంగా, సమాన హక్కులతో సమాజంలో జీవించేలా చేస్తుందని అన్నారు.
పింఛనుదారైన తండ్రి లేదా తల్లి మరణించిన తర్వాత వైకల్య ధృవపత్రం సమర్పించినప్పటికీ, దివ్యాంగ సంతానం లేదా తోబుట్టువులకు కుటుంబ పింఛను మంజూరు చేయాలంటూ ఆదేశాలు జారీ అయ్యాయి. అయితే, తండ్రి లేదా తల్లి మరణానికి ముందే ఆ వైకల్యం నిర్ధరణ అయితేనే పింఛనుకు అర్హులవుతారు. దీంతోపాటు, దివ్యాంగ పింఛనుదారుల జీవన సౌలభ్యం పెంచేలా, అతని సహాయకుడికి ఇచ్చే నెల భత్యాన్ని రూ.4,500 నుంచి రూ.6,700కు పెంచినట్లు మంత్రి తెలిపారు.
పింఛన్ల విభాగం తీసుకొచ్చిన ముఖ్య సంస్కరణల్లో 'డిజిటల్ జీవన ధృవపత్రం' ఒకటని మంత్రి డా.జితేంద్ర సింగ్ వివరించారు. పదవీ విరమణ తర్వాత, విదేశాల్లో ఉన్న సంతానం దగ్గరకు వెళ్లి స్థిరపడిన వృద్ధులను దృష్టిలో ఉంచుకుని ఏకీకృత సూచనలపై సర్క్యులర్ జారీ చేశామన్నారు. విదేశాల్లో ఉన్న సంబంధిత బ్యాంకు శాఖ, భారత రాయబార కార్యాలయం లేదా హై కమిషనరేట్ వారికి జీవన ధృవపత్రం అందించాలని, కుటుంబ పింఛను ప్రారంభించాలని ఆ సూచనల్లో పేర్కొన్నట్లు కేంద్ర మంత్రి తెలిపారు. అదే సమయంలో, బ్యాంకుల దగ్గరకు వెళ్లలేని పింఛనుదారులను దృష్టిలో ఉంచుకుని, వారి ఇళ్ల వద్దకే వెళ్లి జీవన ధృవపత్రం అందించాలని బ్యాంకులకు సూచించినట్లు చెప్పారు.
గనుల మంత్రిత్వ శాఖ
స్టార్టప్లు, పరిశ్రమలు మైనింగ్ రంగ సాంకేతిక సవాళ్లను పరిష్కరించడంలో ఉపకరిస్తాయి - గనుల కార్యదర్శి వివేక్ భరద్వాజ్
ఐఐటీ బాంబే సహకారంతో ముంబైలో మైనింగ్ స్టార్టప్
సమ్మిట్ నిర్వహించిన గనుల మంత్రిత్వ శాఖ
దేశంలోని మైనింగ్ రంగం ఎదుర్కొంటున్న సాంకేతిక సవాళ్లను పరిష్కరించడంలో స్టార్టప్లు గణనీయమైన పాత్ర పోషిస్తాయని, మైనింగ్కు ఆరోగ్యకరమైన పర్యావరణ వ్యవస్థకు మార్గం సుగమం చేస్తుందని గనుల మంత్రిత్వ శాఖ కార్యదర్శి శ్రీ వివేక్ భరద్వాజ్ అన్నారు. మైనింగ్ స్టార్ట్-అప్ సమ్మిట్ లోగోను గనుల మంత్రిత్వ శాఖ ఈరోజు ఇక్కడ ఆవిష్కరించింది. అనుకున్న లక్ష్యాన్ని సాధించడానికి, గనుల మంత్రిత్వ శాఖ మే 29న ఐఐటీ, బొంబాయి సహకారంతో ముంబైలో మొదటి మైనింగ్ స్టార్ట్-అప్ సమ్మిట్ను నిర్వహించనుంది. రాబోయే సమ్మిట్ లోగోను ఆవిష్కరించిన తర్వాత కార్యదర్శి మీడియాను ఉద్దేశించి ప్రసంగించారు. 150కి పైగా స్టార్టప్లు, 20 ప్రధాన పరిశ్రమలు సమ్మిట్లో పాల్గొంటాయని శ్రీ భరద్వాజ్ తెలిపారు.
గనుల మంత్రిత్వ శాఖ "ఆత్మనిర్భర్ భారత్" స్ఫూర్తితో ఖనిజాల అన్వేషణ, మైనింగ్లో ఉత్పాదకత, ఆవిష్కరణలను ప్రోత్సహిస్తోంది. ప్రపంచంలోనే మూడవ అతిపెద్ద స్టార్టప్ పర్యావరణ వ్యవస్థను కలిగి ఉన్న దేశం, మైనింగ్ రంగంలో సవాళ్లను ఎదుర్కోవడంలో స్టార్ట్-అప్లను చేర్చుకునే అవకాశం ఉంది, అన్వేషణ, మైనింగ్లో కొత్త సాంకేతిక పరిజ్ఞానాన్ని ఉపయోగించడం ద్వారా మైనింగ్ పరిశ్రమ కోసం ప్రక్రియను సులభతరం చేయడం, తద్వారా దేశంలో ఖనిజాల ఉత్పత్తిని మెరుగుపరచగలమని ఆయన తెలిపారు.
అన్వేషణ, వర్చువల్ రియాలిటీ, ఆటోమేషన్, డ్రోన్ టెక్నాలజీ, కన్సల్టెన్సీ తదితర రంగాల్లోని స్టార్టప్లు ఐఐటీ, బాంబే, పోవైలో నిర్వహించనున్న సమ్మిట్లో పాల్గొంటాయి.
సమ్మిట్ ప్రధానంగా ఆవిష్కరణలు, సాంకేతికతలపై దృష్టి సారిస్తుంది, ఇది పనితీరు, భద్రత, మైనింగ్, మెటలర్జీ రంగంలో స్వయంప్రతిపత్తిని సాధించడంలో సహాయపడుతుంది. ఈ కార్యక్రమంలో మైనింగ్, మెటలర్జీ రంగంలోని స్టార్టప్లతో గనుల మంత్రిత్వ శాఖ సంభాషిస్తుంది. వివిధ సాంకేతికతతో కూడిన ఈ స్టార్టప్లు మైనింగ్ రంగం కార్యకలాపాలకు ఎలా దోహదపడతాయి, అన్వేషణ, మైనింగ్ సామర్థ్యాలను ఎలా పెంచుతాయి, తద్వారా మైనింగ్ పరిశ్రమలో ఉత్పత్తి ఎలా పెంచుతాయి అనే అంశాలపై అవగాహన కల్పిస్తారు.
ఖనిజ అన్వేషణ రంగంలోని ప్రముఖ పరిశ్రమలు, ఆర్థిక సంస్థలు, బ్యాంకులతో పరస్పర చర్యపై కూడా సమ్మిట్ దృష్టి సారిస్తుంది. ఎక్స్ప్లోరేషన్, వర్చువల్ రియాలిటీ, ఆటోమేషన్, డ్రోన్ టెక్నాలజీ, కన్సల్టెన్సీ తదితర రంగాల్లో పనిచేస్తున్న విద్యార్థులు, యువ నిపుణులు కూడా ఈ కార్యక్రమం ద్వారా ప్రయోజనం పొందుతారు.
పెట్రోలియం- సహజ వాయువుల మంత్రిత్వ శాఖ
రికార్డ్ స్థాయి ముడి చమురు శుద్ధి ఉత్పత్తులను సాధించిన నుమాలిగర్ రిఫైనరీ లిమిటెడ్
నుమాలిగర్ రిఫైనరీ లిమిటెడ్ , ఎఫ్వై2022-23లో, దాని సామర్థ్యం 3.0 Mఎంటీలుకి మించి రికార్డ్ స్థాయిలో 3.093 మిలియన్ మెట్రిక్ టన్నుల  ముడి చమురు ఉత్పత్తుల శుద్ధిని నమోదు చేసింది. దీంతో పాటు, 87.6% డిస్టిలేట్ ఈల్డ్ను కూడా సాధించింది. కంపెనీ ప్రారంభమైనప్పటి నుంచి ఇదే అత్యధికం. ₹6,615 కోట్ల మూలధన వ్యయం ద్వారా ఈ ఘనతను ఎన్ఆర్ఎల్ సాధించింది, ఇది కూడా రికార్డ్ స్థాయి. ఎఫ్వై2021-22లోని గత రికార్డు అయిన ₹3,605 కోట్లను ఇప్పుడు అధిగమించింది.
ఆదర్శప్రాయ పనితీరును లాభాల వృద్ధి రూపంలోకి మార్చిన ఈ కంపెనీ, ఎఫ్వై2022-23ని సానుకూలంగా ముగించింది. ఎంఎస్, హెచ్ఎస్డీ, మైనం వంటి ప్రధాన రిఫైనరీ ఉత్పత్తులు వరుసగా 662.4 ఎంటీలు, 2,134.8 ఎంటీలు, 47.7 ఎంటీలతో అత్యధిక ఉత్పత్తి గణాంకాలను చూశాయి. ఎల్పీజీ బాట్లింగ్ కూడా రికార్డ్ స్థాయిలో 65.9 టీఎంటీలుగా ఉంది.
2023 మార్చి 18న, భారత్-బంగ్లాదేశ్ ప్రధానమంత్రుల ద్వారా భారత్-బంగ్లాదేశ్ మిత్రత్వ పైప్లైన్ను విజయవంతంగా ప్రారంభించడం ఆ ఆర్థిక సంవత్సరంలో మరొక ముఖ్యమైన విషయం. HSDని రవాణా చేయడానికి పశ్చిమ బంగాల్లోని ఎన్ఆర్ఎల్ సిలిగురి మార్కెటింగ్ టెర్మినల్ నుంచి బంగ్లాదేశ్లోని పర్బతిపూర్ వరకు 132 కి.మీ. పైప్లైన్ను నిర్మించారు.
ఈ శుద్ధి కర్మాగారం, తన సామర్థ్యాన్ని 3 ఎంఎంటీపీఏ నుంచి 9 ఎంఎంటీపీఏకి పెంచడానికి సామర్థ్య విస్తరణ ప్రణాళికలో ఉంది. ఒడిశాలోని పారాదీప్ పోర్ట్లో ముడి చమురు దిగుమతి టెర్మినల్ ఏర్పాటు, పారాదీప్ నుంచి నుమాలిగర్ వరకు 1,640 కి.మీ. ముడి చమురు పైప్లైన్ వేయడం కూడా ఇందులో భాగం. దీంతో పాటు, ఒక జేవీ కంపెనీ ద్వారా వెదురు బయోమాస్ను ముడి పదార్థంగా ఉపయోగించుకుంటూ, నుమాలిగర్ వద్ద మొట్టమొదటి జీవ శుద్ధి కర్మాగారాన్ని నిర్మిస్తోంది. ఈ జీవ శుద్ధి కర్మాగారం 2023 చివరి నాటికి ప్రారంభమవుతుందని, 49,000 టన్నుల ఇథనాల్, ఇతర రసాయనాలను ఉత్పత్తి చేస్తుందని అంచనా. 2025 నాటికి పెట్రోల్లో 20% ఇథనాల్ను కలపాలన్న దేశ లక్ష్యాన్ని సాధించడంలో ఇది తోడ్పడుతుంది.
కేంద్ర పెట్రోలియం, సహజ వాయువు శాఖ మంత్రి శ్రీ హర్దీప్ సింగ్ పురి, తన ట్వీట్ల ద్వారా, ఈశాన్య భారతదేశానికి చెందిన ఈ పీఎస్యూ విశిష్ట పనితీరును ప్రశంసించారు.
ఆర్థిక మంత్రిత్వ శాఖ
ఎం.ఎస్.ఎం.ఇలకు మద్దతు, ఔట్రీచ్ ప్రచారానికి ప్రస్తుత ప్రభుత్వం ఇప్పటికే చేపట్టిన చర్యలకు కొనసాగింపుగా, ఎం.ఎస్.ఎం.ఇలకు రుణ అందుబాటులో పురోగతి, రుణం విషయంలో అవి ఇప్పటికీ ఎదుర్కొంటున్న సమస్యలపై లోతైన విశ్లేషణ చేయాల్సిందిగా అన్ని ప్రభుత్వరంగ బ్యాంకుల అధిపతులను ప్రభుత్వం కోరింది. క్రమబద్దీకరణ ప్రక్రియసమయంలో ఎం.ఎస్.ఎం.ఇలు వాటికి నిబంధనల ప్రకారం అందాల్సిన రుణం అందని పరిస్థితి ఎదుర్కోకుండా వీలైన అన్ని చర్యలూ తీసుకోవాలని వాటిని కోరడం జరిగింది.
భారత ఆర్థిక వ్యవస్థలో సూక్ష్మ, చిన్న, మధ్యతరహా పారిశ్రామిక సంస్థలు కీలకపాత్ర కలిగి ఉన్నాయి. ఇవి దేశ జిడిపి , ఎగుమతులు, పారిశ్రామిక ఉత్పత్తి, ఉపాధి కల్పన వంటి వాటికి చెప్పుకోదగిన స్థాయిలో తమ వంతు చేయూతనందిస్తున్నాయి. గత కొన్ని సంవత్సరాలుగా ఈ రంగం పలు విషయాలలో అడ్డంకులు ఎదుర్కొంటున్నది. దీనిని దృష్టిలో ఉంచుకుని ఈ ఎం.ఎస్.ఎం.ఇ లకు రుణ సదుపాయం మరింత అందుబాటులోకి తేవడానికి, మార్కెట్ను చేరువ చేయడానికి, సాంకేతిక పరిజ్ఞాన స్థాయి పెంపునకు , సులభతర వాణిజ్యానికి, ఎం.ఎస్.ఎం.ఇ ఉద్యోగులకు తగిన ఉద్యోగ భద్రత కల్పించే విధంగా ఈ సంస్థలకు మరింత చేరువయ్యేందుకు ఉద్దేశించిన ఒక ఔట్ రీచ్ కార్యక్రమాన్ని 2018 నవంబర్ 2న ప్రధానమంత్రి ప్రారంభించారు. ఈ ఐదు కేటగిరీలకు సంబంధించిన అంశాల విషయంలో 12 ప్రకటనలు చేయడం జరిగింది.
ఇందుకు సంబంధించిన చొరవను ముందుకు తీసుకువెళ్లేందుకు ఔట్రీచ్ ప్రచారం సాధించిన ఫలితాలను మరింత సంఘటితం చేయడం కొనసాగాలని భారత ప్రభుత్వం నిర్ణయించింది.ఇప్పటికీ ఎం.ఎస్.ఎం.ఇలకు రుణం అందుబాటులో సాధించిన పురోగతి, ఈ విషయంలో ఎదుర్కొంటున్న సమస్యలపై లోతైన విశ్లేషణ సాగించడానికి సి.జి.ఎం, జి.ఎం స్థాయి అధికారిని ప్రత్యేకంగా నియమించాల్సిందిగా స్టేట్ బ్యాంక్ ఆఫ్ ఇండియా ఛైర్మన్కు అలాగే అన్ని ప్రభుత్వ రంగ బ్యాంకుల మేనేజింగ్ డైరక్టర్లు, సి.ఇ.ఒలకు అధికారిక సమాచారం పంపడం జరిగింది. ఈ విశ్లేషణ , తగిన దిద్దుబాటు చర్యలు తీసుకునే సమయంలో నోడల్ జనరల్ మేనేజర్, కింది అంశాలకు సంబంధించి అంశాల వారీగా సమాచారం సేకరించవలసి ఉంటుంది.
1) బ్యాంకులనుంచి రుణం తీసుకుంటున్న ఎం.ఎస్.ఎం.ఇల వివరాలు
2) ఎన్.పి.ఎ లుగా ఉన్న ఎం.ఎస్.ఎం.ఇ ఖాతాల వివరాలు
3) రిజర్వ్ బ్యాంక్ ఆఫ్ ఇండియా 2019 జనవరి 1 వ తేదీ జారీ చేసిన సర్క్యులర్ ప్రకారం పునర్ వ్యవస్థీకరించిన, తీర్మానం చేసిన ఎం.ఎస్.ఎం. ఇ ఖాతాల వివరాలు
4) ప్రచారం సందర్బంగా కవర్ చేసిన కొత్త ఎం.ఎస్.ఎం.ఇ ల వివరాలు
5) ఇంకా కవర్ చేయని ఎం.ఎస్.ఎం.ఇ ల వివరాలు
ఇందుకు సంబంధించిన వారం వారం నివేదికలను ఆర్థిక మంత్రిత్వ శాఖకు చెందిన డిపార్టమెంట్ ఆఫ్ ఫైనాన్షియల్ సర్వీసెస్కు సమర్పించేందుకు ఒక ప్రొఫార్మాను విడిగా ఈ పిఎస్.బి లకు పంపడం జరుగుతుంది. ఈ ప్రచారాన్ని ఎం.ఎస్.ఎం.ఇ ఫైనాన్సింగ్ ఇడి పర్యవేక్షిస్తారు.ఎం.ఎస్.ఎం.ఇలకు మార్గదర్శకాల ప్రకారం రుణం అందవలసి ఉంది. అయితే క్రమబద్దీకరణ ప్రక్రియ సమయంలో ఎం.ఎస్.ఎం.ఇలు రుణం కోసం ఎదురుచూసే పరిస్థితి ఏర్పడకుండా ప్రభుత్వ రంగ బ్యాంకుల అధిపతులు చూడాలని కూడా వారిని కోరడం జరిగింది.
ప్రధాన మంత్రి కార్యాలయం
అండమాన్ నికోబార్ దీవులకు చెందిన పేరులేని 21 పెద్ద దీవులకు 21 మంది పరమ వీర చక్ర అవార్డు పొందిన వారి పేర్లను పెట్టే కార్యక్రమంలో జనవరి 23న పాల్గొననున్న ప్రధానమంత్రి శ్రీ నరేంద్ర మోదీ.
పరమవీర చక్ర అవార్డు పొందిన వారి పేర్లను పెట్టడం , కలకాలం నిలిచిపోయే నివాళి
నిజజీవితంలో హీరోలుగా నిలిచిన వారికి తగిన గౌరవం , గుర్తింపు నివ్వాలన్న ప్రధానమంత్రి గారి ఆలోచనకు ఇది ప్రతిరూపం
నేతాజీ సుభాష్ చంద్రబోస్ ద్వీపంలో నిర్మించనున్న జాతీయ స్మారక నమూనాను కూడా ఆవిష్కరించనున్న ప్రధానమంత్రి శ్రీ నరేంద్ర మోదీ
పరాక్రమ దివస్ సందర్బంగా ప్రధానమంత్రి శ్రీ నరేంద్ర మోదీ అండమాన్ నికోబార్దీవులలోని 21 దీవులకు , పరమవీర చక్ర అవార్డు పొందిన 21 మంది పేర్లను పెట్టే కార్యక్రమంలో పాల్గొంటారు. ఈ కార్యక్రమం 2023 జనవరి 23న ఉదయం 11గంటలకు జరుగుతుంది.
వీడియో కాన్ఫరెన్సింగ్ ద్వారా ప్రధానమంత్రి ఈ కార్యక్రమంలో పాల్గొంటారు. ఈ సందర్భంగా ప్రధానమంత్రి , నేతాజీ సుభాష్ చంద్రబోస్ ద్వీపంలో నిర్మించనున్న నేతాజీ స్మారక నమూనాను ఆవిష్కరిస్తారు.
అండమాన్ నికోబార్ దీవులకు గల ప్రాధాన్యతను దృష్టిలో ఉంచుకుని , నేతాజీ సుభాష్ చంద్ర బోస్ను గౌరవించుకుంటూ వారి స్మారకార్థం రాస్ దీవులను నేతాజీ సుభాష్ చంద్రబోస్ ద్వీప్గా 2018లో అక్కడికి వెళ్లిన సందర్భంగా ప్రధానమంత్రి నామకరణం చేశారు.
నీల్ ఐలండ్, హావ్లాక్ ఐలండ్లను కూడా సాహీద్ ద్వీప్, స్వరాజ్ ద్వీప్లుగా నామకరణం చేశారు.
మన దేశ నిజ జీవిత హీరోలను గౌరవించుకోవడానికి ప్రధానమంత్రి ఎల్లప్పుడూ అత్యంత ప్రాధాన్యత నిస్తూ వస్తున్నారు.
నిజ జీవిత హీరోల స్ఫూర్తిని మరింత ముందుకు తీసుకుపోతూ, ఇప్పుడు అండమాన్ నికోబార్ దీవులలోని 21 దీవులకు 21 మంది పరమ వీర చక్ర అవార్డు పొందిన వీరుల పేర్లను పెట్టాలని నిర్ణయించారు.
పేరు పెట్టని పెద్ద దీవులకు మొదటి దానికి మొదటి పరమ వీర చక్ర అవార్డు పొందిన వారి పేరు, రెండవ పెద్ద దీవికి రెండవ పరమ వీర చక్ర అవార్డు పొందిన ఆరి పేరు ఇలా 21 దీవులకు 21 మంది పేర్లను పెడతారు.
ఇలా పరమ వీర చక్ర అవార్డు పొందిన వారి పేర్లు పెట్టడం వారికి మనమిచ్చే చిరకాల నివాళి. వీరిలో ఎంతో మంది దేశ సార్వభౌమత్వం, సమగ్రత పరిరక్షణకు తమ ప్రాణాలను త్యాగం చేసిన వారు.
ఈ దీవులకు 21 మంది పరమ వీర చక్ర అవార్డు పొందిన వీరుల పేర్లను ఇలా పెడతారు. వారి పేర్లు, మేజర్ సోమనాథ్ శర్మ,సుబేదార్ , హానరరీ కెప్టెన్  కరమ్ సింగ్, ఎంఎం, రెండవ లెఫ్టినెంట
రామా రఘోబా రాణే, నాయక్ జాదునాథ్ సింగ్,కంపెనీ హవల్దార్ మేజర్ పీరూ సింగ్, కెప్టెన్ జి.ఎస్.సలారియా,
లెఫ్టినెంట్ కల్నల్  ధన్ సింగ్ థాపా, సుబాదార్ జోగిందర్ సింగ్, మేజర్ షాయితాన్ సింగ్, సి.క్యు.ఎం.హెచ్, అబ్దుల్ హమీద్, లెఫ్టినెంట్ కల్నల్ అర్దేషిర్ బుర్జోర్ జి తారాపోర్, లాన్స్ నాయక్ అల్ బర్ట్ ఎక్కా
మేజర్ హొషియార్ సింగ్, సెకండ్ లెఫ్టినెంట్ అరుణ్ క్షేత్రపాల్, ఫ్లయింగ్ ఆఫీసర్ నిర్మల్ జిత్ సింగ్ షెకాన్, మేజర్ రామస్వామి పరమేశ్వరన్, నాయిబ్ సుబేదార్ బాణా సింగ్, కెప్టెన్ విక్రం బత్రా, లెఫ్టినెంట్ మనోజ్ కుమార్ పాండే,
సుబేదార్ మేజర్  సంజయ్ కుమార్, సుబేదార్ మేజర్ రిటైర్డ్  గ్రెనేడియర్ యోగేంద్ర సింగ్ యాదవ్.
రక్షణ మంత్రిత్వ శాఖ
సిఐఎస్సి బాధ్యతలు స్వీకరించిన ఎయిర్ మార్షల్ బిఆర్ కృష్ణ
కీలకాంశాలుః
నియమిత ఫైటర్ పైల్; దఆదాపు 38 ఏళ్ళ విశిష్టమైన వృత్తిజీవితం
ఎన్డిఎ పూర్వ విద్యార్ధి & 5,000 గంటల విమానాలు నడిపిన అనుభవం
1986లో శౌర్యచక్ర, 1987లో ఎవిఎస్ఎం గ్రహీత
ఛీఫ్స్ ఆఫ్ స్టాఫ్ కమిటీ , చీఫ్ ఆఫ్ ఇంటిగ్రేటెడ్ డిఫెన్స్ స్టాఫ్ చైర్మన్ గా ఎయిర్ మార్షల్ బిఆర్ కృష్ణ 01 అక్టోబర్, 2021న బాధ్యతలు స్వీకరించారు. న్యూఢిల్లీలోని జాతీయ యుద్ధ స్మారక స్థలిలో మృతిచెందిన వీరులకు సిఐఎస్సి నివాళులు అర్పించారు, అనంతరం త్రివిధ దళాల గార్డ్ ఆఫ్ ఆనర్ను స్వీకరించారు.
ఫైటర్ పైలెట్ గా 1983లో నియమితులైన ఎయిర్ మార్షల్ కృష్ణ 38 ఏళ్ళ తన వృత్తి జీవితంలో విశిష్ట సేవలను అందించారు. ఫ్లైయింగ్ ఇనస్ట్రక్టర్గాను, ప్రయోగాత్మక టెస్ట్ పైలెట్గానూ అర్హత కలిగిన కృష్ణ, భారత వైమానిక దళం కు గల పలురకాల ఫైటర్, రవాణా విమానాలను, హెలికాప్టర్లను నడిపారు. ఆయనకు నిర్వహణ, బోధన, టెస్ట్ ఫ్లైయింగ్లో 5,000 గంటల అనుభవం ఉంది. ఆయన నేషనల్ డిఫెన్స్ అకాడెమీ, డిఫెన్స్ సర్వీసెస్ స్టాఫ్ కాలేజ్, నేషనల్ డిఫెన్స్ కాలేజ్ ల పూర్వ విద్యార్ధి.
తన ఘనమైన వృత్తి జీవితంలో సిఐఎస్సి అనేక కీలక కమాండ్, స్టాఫ్ పదవులను నిర్వహించారు. ఆయన ఫ్రంట్లైన్ ఫైటర్ స్క్వాడ్రన్, ఎయిర్ఫోర్స్ టెస్ట్ పైలట్స్ స్కూల్ను నిర్వహించారు.ఞక ఫార్వార్డ్ ఎయిర్ బేస్కు ప్రధాన కార్యనిర్వహణ అధికారిగా, ఎయిర్క్రాఫ్ట్ అండ్ సిస్టం టెస్టింగ్ సంస్థకు కమాండెంట్గా ఉండటమే కాక, ఫ్రంట్ లైన్ ఎయిర్బేస్ ను నిర్వహించారు.
ఎయిర్ మార్షల్ బిఆర్ కృష్ణ వైమానిక దళ కేంద్రకార్యాలలయంలో అసిస్టెంట్ చీఫ్ ఆఫ్ ఎయిర్ స్టాఫ్ , అసిస్టెంట్ చీఫ్ ఆఫ్ ఎయిర్ స్టాఫ్  పదవులను నిర్వహించారు. ఎయిర్ మార్షల్గా ఆయన సౌత్ వెస్టర్న్ ఎయిర్ కమాండ్కు సీనియర్ స్టాఫ్ అధికారిగా & ఎయిర్ ఆపరేషన్స్ డైరెక్టర్ జనరల్ గా వ్యవహరించారు. ఆయన సిఐఎస్సి బాధ్యతలు స్వీకరించక ముందు పశ్చిమ ఎయిర్ కమాండ్ ను నిర్వహిస్తున్నారు. ఆయన సాహసానికి 1986లో శౌర్యచక్రను, విశిష్ట సేవలకు 1987లో అతి విశిష్ట సేవా మెడల్ను అందుకున్నారు.
చట్ట, న్యాయ మంత్రిత్వ శాఖ
గౌహతి హైకోర్టు న్యాయమూర్తులుగా జస్టిస్ సంజయ్ కుమార్ మేధి, జస్టిస్ నాని తగియా, జస్టిస్ మనీష్ చౌధురి నియామకం
రాజ్యాంగంలోని ఆర్టికల్ 217, క్లాజ్  ద్వారా సంక్రమించిన అధికారం ప్రకారం, గౌహతి హైకోర్టు అదనపు న్యాయమూర్తులు జస్టిస్ సంజయ్ కుమార్ మేధి, జస్టిస్ నాని తగియా, జస్టిస్ మనీష్ చౌధురిని అదే న్యాయస్థానంలో న్యాయమూర్తులుగా రాష్ట్రపతి శ్రీ రామ్నాథ్ కోవింద్ నియమించారు. వారు బాధ్యతలు చేపట్టిన నాటి నుంచి ఈ నియామకం అమల్లోకి వస్తుంది. ఈ నియామకాలపై, చట్ట&న్యాయ మంత్రిత్వ శాఖకు చెందిన న్యాయ విభాగం రెండు ప్రకటనలు 'కె-13018/02/2020-యూఎస్ 11', 'కె-13018/03/2020-యూఎస్ 11' ను గురువారం విడుదల చేసింది.
ఆరోగ్య, కుటుంబ సంక్షేమ మంత్రిత్వ శాఖ
65.04 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 56 లక్షలకుపైగా డోసులు నిర్వహణ
ప్రస్తుత రికవరీ రేటు 93.89%
గత 24 గంటల్లో నమోదయిన కొత్త కేసులు 2,35,532
దేశవ్యాప్త క్రియాశీల కేసుల సంఖ్య 20,04,333
వారపు పాజిటివిటీ రేటు 16.89%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 56 లక్షలకు పైగా  డోసులతో కలిపి, 165.04 కోట్ల  డోసులను టీకా కార్యక్రమం అధిగమించింది. 180,50,126 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,94,504
|
|
రెండో డోసు
|
|
98,51,506
|
|
ముందు జాగ్రత్త డోసు
|
|
31,80,245
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,94,187
|
|
రెండో డోసు
|
|
1,72,01,841
|
|
ముందు జాగ్రత్త డోసు
|
|
34,95,155
|
|
15-18 ఏళ్ల వారు
|
|
మొదటి డోసు
|
|
4,50,05,663
|
|
18-44 ఏళ్ల వారు
|
|
మొదటి డోసు
|
|
53,87,78,260
|
|
రెండో డోసు
|
|
39,97,30,894
|
|
45-59 ఏళ్ల వారు
|
|
మొదటి డోసు
|
|
19,98,71,411
|
|
రెండో డోసు
|
|
16,97,87,806
|
|
60 ఏళ్లు పైబడినవారు
|
|
మొదటి డోసు
|
|
12,45,81,342
|
|
రెండో డోసు
|
|
10,58,53,403
|
|
ముందు జాగ్రత్త డోసు
|
|
43,61,043
|
|
ముందు జాగ్రత్త డోసులు
|
|
1,10,36,443
|
|
మొత్తం డోసులు
|
|
1,65,04,87,260
గత 24 గంటల్లో 3,35,939 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,83,60,710 కు పెరిగింది.
దేశవ్యాప్త రికవరీ రేటు 93.89 శాతానికి చేరింది.
గత 24 గంటల్లో 2,35,532 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 20,04,333. ఇది మొత్తం కేసుల్లో 4.91 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 17,59,434 పరీక్షలు చేశారు. దేశవ్యాప్తంగా ఇప్పటివరకు 72.57 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 16.89 శాతంగా ఉంది. రోజువారీ పాజిటివిటీ రేటు 13.39 శాతంగా నమోదైంది.
ప్రధాన మంత్రి కార్యాలయం
భారతదేశం లో నూతనఆవిష్కరణ లు మరియు నవ పారిశ్రామికత్వ సంబంధి ఇకోసిస్టమ్ వర్ధిల్లుతుండడాన్నిగురించి కేంద్ర మంత్రి డాక్టర్ శ్రీ జితేంద్ర సింహ్ వ్యాసాన్ని శేర్ చేసిన ప్రధానమంత్రి
భారతదేశం లో నూతన ఆవిష్కరణ లు మరియు నవ పారిశ్రామికత్వ సంబంధి ఇకోసిస్టమ్ వర్ధిల్లుతుండడాన్ని గురించి కేంద్ర మంత్రి డాక్టర్ శ్రీ జితేంద్ర సింహ్ వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి కార్యాలయం ఒక ట్వీట్ లో,
‘‘భారతదేశం లో నూతన ఆవిష్కరణ లు మరియు నవ పారిశ్రామికత్వ సంబంధి ఇకోసిస్టమ్ వర్ధిల్లుతుండడాన్ని గురించి సహాయ మంత్రి డాక్టర్ శ్రీ జితేంద్ర సింహ్ వ్రాశారు.’’ అని పేర్కొన్నారు.
(
మానవ వనరుల అభివృద్ధి మంత్రిత్వ శాఖ
కాశీ తమిళ సంగమాన్ని సందర్శించిన టాటా సన్స్ చైర్మన్ శ్రీ నటరాజన్ చంద్రశేఖరన్
టాటా సన్స్ చైర్మన్ శ్రీ నటరాజన్ చంద్రశేఖరన్ బుధవారం నాడు కాశీ తమిళ సంగమం వేదిక అయిన బిహెచ్యు యాంపీథియేటర్ మైదానాన్ని సందర్శించారు.
బెనారస్ హిందూ యూనివర్సిటీ  వైస్ ఛాన్సలర్ శ్రీ సుధీర్ కుమార్ జైన్ ఆయనకు కాశీ తమిళ సంగమం మెమెంటోను అందచేశారు. వేదికలోని స్టాళ్ళను శ్రీ చంద్రశేఖర్ సందర్శించారు.
కాశీ తమిళ సంగమంలో పాల్గొన్నందుకు ఆనందాన్ని వ్యక్తం చేస్తూ, వేల సంవత్సరాల నుంచి కాశీకి, తమిళనాడుకు మధ్య బంధం ఉందని, దీనిని సాహిత్యం, కళలు, సంస్కృతి, ఆహారంలోని వివిధ రూపాలను ప్రదర్శించడం శ్లాఘనీయమన్నారు. ఇది కాశీ & తమిళనాడు మధ్య అనుసంధానాన్ని ప్రోత్సహిస్తుందన్నారు. ఇది అద్భుతమైన చొరవ అని, ఇది ఏక్ భారత్ శ్రేష్ఠ్ భారత్ స్ఫూర్తికి వాస్తవంగా ప్రాతినిధ్యం వహిస్తుందని పేర్కొన్నారు.
ప్రధాన మంత్రి కార్యాలయం
మే నెల 25వ తేదీ నాడు పశ్చిమ బెంగాల్ లో మరియు ఝార్ ఖండ్ లో పర్యటించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ మే నెల 25వ తేదీ నాడు పశ్చిమ బెంగాల్ లో మరియు ఝార్ ఖండ్ లో పర్యటించనున్నారు.
(ఆయన శాంతినికేతన్ లో గల విశ్వ భారతి విశ్వవిద్యాలయం యొక్క స్నాతకోత్సవానికి హాజరవుతారు. భారతదేశం మరియు బాంగ్లాదేశ్ ల మధ్య సాంస్కృతిక బంధానికి ఒక ప్రతీక అయినటువంటి బాంగ్లాదేశ్ భవన్ ను శాంతి నికేతన్ లో ఆయన ప్రారంభిస్తారు. ఈ రెండు కార్యక్రమాల లోను బాంగ్లాదేశ్ ప్రధాని శేఖ్ హసీనా పాలుపంచుకోనున్నారు.
ప్రధాన మంత్రి ఝార్ ఖండ్ లో భారత ప్రభుత్వం మరియు ఝార్ ఖండ్ ప్రభుత్వం చేపట్టే వివిధ పథకాలకు పునాది రాయి ని వేస్తారు. ఈ కార్యక్రమం సింద్రీ లో ఉంటుంది. ఈ పథకాలలో:
• హిందుస్తాన్ వూర్వారక్ అండ్ రసాయన్ లిమిటెడ్ కు చెందిన సింద్రీ ఎరువుల కర్మాగారం పునరుద్ధరణ;
• గేల్ కు చెందిన రాంచీ సిటీ గ్యాస్ పంపిణీ పథకం;
• దేవ్ఘర్ లో అఖిల భారత వైద్య శాస్త్రాల సంస్థ ;
• దేవ్ఘర్ విమానాశ్రయ అభివృద్ధి పథకం;
• పత్రాతు సూపర్ థర్మల్ పవర్ ప్రోజెక్టు లు కొన్ని.
జన్ ఔషధీ కేంద్రాల యొక్క ఎమ్ఒయు ల ఆదాన ప్రదానాన్ని కూడా ప్రధాన మంత్రి వీక్షించనున్నారు.
సభికులను ఉద్దేశించి ప్రధాన మంత్రి ప్రసంగించనున్నారు.
ఆ తరువాత రాంచీ లో, ఝార్ ఖండ్ యొక్క మహత్వాకాంక్ష కలిగిన జిల్లాలకు చెందిన జిల్లా కలెక్టర్ల తో ప్రధాన మంత్రి సమావేశమవుతారు.
రక్షణ మంత్రిత్వ శాఖ
న్యూఢిల్లీలో జరిగిన ద్వైపాక్షిక చర్చల సందర్భంగా రక్షణ మంత్రి శ్రీ రాజ్నాథ్ సింగ్ మరియు ఆస్ట్రేలియన్ రక్షణ మంత్రి మిస్టర్ రిచర్డ్ మార్లెస్ రక్షణ సహకారాన్ని పెంపొందించే మార్గాలపై చర్చించారు
సంయుక్త పత్రికా ప్రకటన
రక్షణ మంత్రి శ్రీ రాజ్నాథ్ సింగ్ మరియు ఆస్ట్రేలియా ఉప ప్రధాన మంత్రి మరియు రక్షణ మంత్రి శ్రీ రిచర్డ్ మార్లెస్ జూన్ 22, 2022న న్యూ ఢిల్లీలో ద్వైపాక్షిక సమావేశం నిర్వహించారు. కోవిడ్-19 మహమ్మారి సవాళ్లు ఉన్నప్పటికీ పెరుగుతున్న ప్రస్తుత రక్షణ సహకార కార్యకలాపాలను ఇద్దరు మంత్రులు సమీక్షించారు. మరియు మరింత సహకారాన్ని పెంపొందించే మార్గాల గురించి చర్చించారు.
భారత్-ఆస్ట్రేలియా సమగ్ర వ్యూహాత్మక భాగస్వామ్యానికి సంబంధించిన రక్షణ, భద్రతా ఆంశాలను మంత్రులు సమీక్షించారు. పరస్పర విశ్వాసం మరియు అవగాహన, ఉమ్మడి ఆసక్తులు మరియు భాగస్వామ్య విలువలు, ప్రజాస్వామ్యం మరియు చట్ట నియమాల ఆధారంగా సమగ్ర వ్యూహాత్మక భాగస్వామ్యాన్ని అమలు చేయడం పట్ల వారు తమ నిబద్ధతను పునరుద్ఘాటించారు. రెండు దేశాల మధ్య పెరుగుతున్న వైవిధ్యం మరియు రక్షణ వ్యాయామాలు మరియు మార్పిడిని వారు స్వాగతించారు మరియు భారతదేశం-ఆస్ట్రేలియా మ్యూచువల్ లాజిస్టిక్స్ సపోర్ట్ అరేంజ్మెంట్ ద్వారా కార్యాచరణను రూపొందించాలని నిర్ణయించారు.
ఈ ఏడాది చివర్లో ఆస్ట్రేలియాలో సమావేశం కానున్న డిఫెన్స్ రీసెర్చ్ అండ్ మెటీరియల్ కోఆపరేషన్పై భారత్-ఆస్ట్రేలియా జాయింట్ వర్కింగ్ గ్రూప్ కి పూచీకత్తు ఇచ్చేందుకు మంత్రులిద్దరూ కట్టుబడి ఉన్నారు. ఈ జెడబ్ల్యుజి రక్షణ పరిశ్రమల మధ్య సంబంధాలను పెంచడానికి కీలకమైన యంత్రాంగం. సరఫరా గొలుసుల స్థితిస్థాపకతను పెంచడానికి మరియు సంబంధిత రక్షణ దళాలకు సామర్థ్యాలను అందించడానికి భారతదేశం మరియు ఆస్ట్రేలియా మధ్య పారిశ్రామిక సహకారానికి మరిన్ని అవకాశాలపై మంత్రులు చర్చించారు. భారతదేశం మరియు ఆస్ట్రేలియా రక్షణ పారిశ్రామిక స్థావరాల మధ్య సంబంధాలు మరియు అవకాశాలను పెంపొందించడానికి మార్గాలను అన్వేషించడానికి ఇరుపక్షాలు అంగీకరించాయి.
మార్చి 21, 2022న ఇరు దేశాల ప్రధాన మంత్రుల మధ్య జరిగిన వర్చువల్ సమ్మిట్ సమావేశంలో ప్రకటించిన ల్యాండ్మార్క్ జనరల్ రావత్ యంగ్ ఆఫీసర్ ఎక్స్ఛేంజ్ ప్రోగ్రామ్ను 2022 చివరి భాగంలో ప్రారంభించాలనే ప్రణాళికను ఇద్దరు మంత్రులు స్వాగతించారు.
మంత్రులు వ్యూహాత్మక సవాళ్లు మరియు ప్రాంతీయ భద్రతా పరిస్థితిని సమీక్షించారు మరియు బహిరంగ, ఉచిత, సంపన్నమైన మరియు నియమాల ఆధారిత ఇండో పసిఫిక్ ప్రాంతం యొక్క వారి భాగస్వామ్య లక్ష్యాన్ని పునరుద్ఘాటించారు. అక్టోబర్ 2022లో ఆస్ట్రేలియా ఇండో పసిఫిక్ ఎండీవర్ ఎక్సర్సైజ్లో భారతదేశం పాల్గొనడంపై ఆసక్తి ప్రదర్శించారు.
అంతకుముందు ఆస్ట్రేలియా ఉప ప్రధాని మరియు రక్షణ మంత్రి జాతీయ యుద్ధ స్మారకాన్ని సందర్శించి, స్మారక చిహ్నం వద్ద పుష్పగుచ్ఛం ఉంచి యుద్ధ వీరులకు నివాళులర్పించారు. శ్రీ రాజ్నాథ్ సింగ్తో ద్వైపాక్షిక సమావేశానికి ముందు ఆస్ట్రేలియా ఉప ప్రధానమంత్రి మరియు రక్షణ మంత్రికి గౌరవ వందనం అందించారు.
మిస్టర్ రిచర్డ్ మార్లెస్ జూన్ 20-23, 2022 నుండి భారతదేశ పర్యటనలో ఉన్నారు. జూన్ 21, 2022న, అతను గోవాను సందర్శించారు. ఇందులో గోవా షిప్యార్డ్ లిమిటెడ్ పర్యటన మరియు స్వదేశీ డ్రోన్ అభివృద్ధి మరియు స్వయంప్రతిపత్త వాహన సాంకేతికతలో భారతదేశం యొక్క పెరుగుతున్న నైపుణ్యం యొక్క ప్రదర్శన ఉన్నాయి.
రక్షణ మంత్రిత్వ శాఖ
కోవిడ్-19 నిరోధంలో తమ శాఖ చేస్తున్న కృషిపై రక్షణ మంత్రి రాజ్నాథ్ సింగ్ సమీక్ష
పౌర అధికారులకు సహకారాన్ని మరింత ముమ్మరం
చేయాలని అన్ని సంస్థలకూ ఆదేశాలు జారీ
కోవిడ్-19పై పోరాటానికి తమశాఖ పరిధిలో అందుతున్న సహకారాన్ని రక్షణశాఖ మంత్రి రాజ్నాథ్ సింగ్ ఇవాళ దృశ్ర-శ్రవణ మాధ్యమంద్వారా సమీక్షించారు. ఆ శాఖ సహాయమంత్రి శ్రీ శ్రీపాద నాయక్సహా పలువురు ఉన్నతాధికారులు, ఇతర ముఖ్యులు ఈ సమావేశంలో పాల్గొన్నారు. ఆయా సంస్థలు అనేక రూపాల్లో అందిస్తున్న సేవలను రక్షణమంత్రి ఈ సందర్భంగా ప్రశంసించారు. దీంతోపాటు ప్రస్తుత సంక్షోభ సమయంలో ఇతర మంత్రిత్వశాఖలు, సంస్థలతో సమన్వయం చేసుకుంటూ సహాయ సహకారాలను మరింత ముమ్మరం చేయాలని ఆయన తమ శాఖ పరిధిలోని అన్ని సంస్థలనూ ఆదేశించారు.
కోవిడ్-19 నిరోధక కృషిలో భాగంగా దేశంలోని ఆర్మీ స్థావరాలలో 9,000 పడకలతో చికిత్స సదుపాయాలను కల్పించామని శ్రీ రాజ్నాథ్ సింగ్కు రక్షణ దళాల అధిపతి జనరల్ బిపిన్ రావత్ వివరించారు. వీటిలో వివిధ ప్రాంతాల నుంచి తరలించిన 1,000 మందికి అందిస్తున్న దిగ్బంధ 2020 చికిత్స ఏప్రిల్ 7న ముగుస్తుందన్నారు. ఇక ఏ సమయంలోనైనా సేవలందించేందుకు తమ నౌకలు సిద్ధంగా ఉన్నాయని నావికా దళాధిపతి అడ్మిరల్ కరమ్వీర్ సింగ్ మంత్రికి చెప్పారు. గడచిన ఐదు రోజులుగా భారత వాయుసేన విమానాలు దాదాపు 25 టన్నుల వైద్య, ఇతర అత్యవసర సరకులను దేశంలోని పలు ప్రాంతాలకు చేరవేసినట్లు ఎయిర్చీఫ్ మార్షల్ ఆర్.కె.ఎస్.భదూరియా వివరించారు. అలాగే ఆర్మీ తరఫున అవసరమైన సహాయ సహకారాలు అందించేందుకు 8,500 మంది డాక్టర్లు, సహాయ సిబ్బంది సంసిద్ధంగా ఉన్నారని పదాతి దళాధిపతి జనరల్ ఎం.ఎం.నరవాణే తెలిపారు.
రక్షణ శాఖ కార్యదర్శి, డీఆర్డీవో అధిపతి డాక్టర్ జి.సతీష్రెడ్డి, సాయుధ దళాల వైద్యసేవల  డీజీ లెఫ్టినెంట్ జనరల్ అనూప్ బెనర్జీ తమతమ విభాగాల తరఫున అందించిన సహాయ సహకారాల గురించి వివరించారు. అలాగే ‘కార్పొరేట్ సామాజిక బాధ్యత’ కింద ‘పీఎం కేర్స్’ నిధికి రూ.40 కోట్ల విరాళం అందించినట్లు రక్షణశాఖ పరిధిలోని ప్రభుత్వరంగ సంస్థల అధిపతులు వెల్లడించారు. దీంతోపాటు తమ సంస్థల ఉద్యోగులు కూడా ఒకరోజు జీతాన్ని విరాళంగా ఇచ్చినట్లు తెలిపారు. చేతులు శుభ్రం చేసుకునే శానిటైజర్లు, ఇతర వ్యక్తిగత రక్షణ సామగ్రిని తయారుచేసి అందిస్తున్నట్లు ఆయుధ తయారీ కర్మాగార బోర్డు  తెలిపింది.
ఆర్థిక మంత్రిత్వ శాఖ
అధికారులను ముఖాముఖి కలుసుకోనవసరం లేని ఐటి శాఖ సరికొత్త అసెస్ మెంట్ విధానం
ఆదాయం పన్ను చెల్లింపుదారులు, అధికారులు ముఖాముఖి కలుసుకోవాల్సిన అవసరం లేకుండా సాధ్యమైనంత వరకు టెక్నాలజీని వాడుకుంటూ పత్రాల దాఖలును సులభతరం చేయాలని ఆదాయపు పన్ను శాఖ నిర్ణయించుకుంది. వనరులను సమర్థంగా వినియోగించుకుంటూ కొన్ని పరిధులలో బృందాలకు కలిపి అసెస్ చేసే విధానాన్ని కూడా అమలు చేయాలని నిర్ణయించింది. ఆదాయం పన్ను శాఖ అధికారి నీరజ్ కుమార్ ఈ మేరకు హైదరాబాద్ లో ఒక ప్రకటన విడుదల చేశారు.
ఆదాయపు పన్నుశాఖ తలపెట్టిన ఈ విధానం వలన పన్ను చెల్లింపుదారులకు చాలా ప్రయోజనాలు కలుగుతాయి. అనేకమార్లు ఆదాయం పన్ను కార్యాలయాలను సందర్శించాల్సిన అవసరం ఉండదు. అధికారి కోసం వేచి ఉండి సమయం వృధా చేసుకోనక్కర్లేదు. ఈ పథకం కింద పాటించాల్సిన విధానం ప్రామాణికంగా రూపొందటమే కాకుండా నిబంధనలు కూడా ఒకేవిధంగా ఉంటాయి. వేగంగా, న్యాయంగా పన్ను లెక్కింపు, అనవసరమైన భారీ విధింపులు లేకుండా చూడటం ఈ పథకం లక్ష్యం.
ఈ పరోక్ష అసెస్ మెంట్ పథకాన్ని 2019 సెప్టెంబర్ 12 న నోటిఫై చేయగా 2019 అక్టోబర్ 7న పైలట్ ప్రాజెక్ట్ ప్రారంభమైంది. ఈ పరోక్ష అసెస్ మెంట్ కు కేసుల ఎంపిక ఆటోమేటిక్ విధానంలో జరుగుతుంది. అదే విధంగా ఆ కేసులను ఈ-అసెస్ మెంట్ యూనిట్లకు కేటాయించటం కూడా రాండమ్ పద్ధతిలో జరుగుతుంది. సెంట్రల్ సెల్ నుంచి నోటీసులు వెలువడతాయి. అది మాత్రమే పన్ను చెల్లింపుదారులకు, ఐటి విభాగానికి మధ్య ఏకైక అనుసంధానం.
దేశవ్యాప్తంగా ఈ పరోక్ష అసెస్ మెంట్ పథకం కింద 58319 కేసులు ఉండగా వీటిలో 8701 కేసులకు ఎలాంటి చేర్పులూ లేకుండానే ఖరారయ్యాయి. 296 కేసుల విషయంలో మాత్రం అదనపు చేర్పులు ప్రతిపాదించగా అవి సమీక్షలో ఉన్నాయి.
హైదరాబాద్ లో ప్రస్తుతం ఒక ప్రాంతీయ ఈ-అసెస్ మెంట్ కేంద్రం ఉండగా తమకు పంపిన కేసులను ఇద్దరు ప్రిన్సిపల్ ఇన్ కమ్ టాక్స్ కమిషనర్లు పరిశీలిస్తున్నారు.
----
(Visitor Counter : 46